סטיב מונייה

סטיב מישל מונייה (בצרפתית: Steve Michel Mounié; נולד ב-29 בספטמבר 1994) הוא כדורגלן בניני המשחק בעמדת החלוץ בברסט ובנבחרת בנין.

קריירה
מונייה גדל באקדמיית הנוער של מונפלייה. הוא ערך את הופעת הבכורה שלו במדי הקבוצה הבוגרת ב-28 באוקטובר 2014, כשעלה כמחליף בדקה ה-86 במשחק גביע הליגה הצרפתית נגד אז'אקסיו.

ב-31 באוגוסט 2015 הושאל לעונה אחת לנים מהליגה הצרפתית השנייה. מונייה כבש 11 שערים ב-32 משחקי ליגה, סיים את העונה כמלך השערים של קבוצתו ושב למונפלייה. ב-26 ביוני 2016 האריך את חוזהו במונפולייה עד ליוני 2019. בחודשים פברואר ומרץ 2017 כבש בחמישה משחקי ליגה ברציפות.

ב-5 ביולי 2017 נרכש על ידי האדרספילד טאון מהפרמייר ליג ב-13 מיליון אירו, כשהוא חותם על חוזה לארבע עונות והופך לשחקן היקר בתולדות המועדון. הוא ערך את הופעת הבכורה שלו בליגה ב-12 באוגוסט, וכבש שני שערי בכורה בניצחון 3–0 על קריסטל פאלאס. בעונתו הראשונה בקבוצה כבש 9 שערים ב-31 משחקים וסיים כמלך השערים של הקבוצה, אך בעונתו השנייה כבש שני שערים בלבד ב-32 משחקים, והקבוצה סיימה במקום ה-20 בטבלה וירדה לצ'מפיונשיפ. בעונת 2019/2020 כבש 8 שערים ב-32 משחקים, והקבוצה סיימה בתחתית בצ'מפיונשיפ אך ניצלה מירידת ליגה נוספת.

ב-9 בספטמבר 2020 נרכש על ידי ברסט בחמש מיליון אירו.

קריירת נבחרות
מונייה משחק בנבחרת בנין, והגיע עם נבחרתו עד לרבע גמר גביע אפריקה לאומות 2019.

קישורים חיצוניים

הערות שוליים

כדורגלנים בנינים
חלוצי כדורגל בנינים
פאראקו: כדורגלנים
כדורגלני מונפלייה
כדורגלני נים
כדורגלני האדרספילד טאון
כדורגלני ברסט
כדורגלני גביע אפריקה לאומות 2019
כדורגלני נבחרת בנין
בנינים שנולדו ב-1994